CELEX: 62016CN0367
Language: et
Date: 2016-07-05 00:00:00
Title: Kohtuasi C-367/16: Eelotsusetaotlus, mille on esitanud Hof van beroep te Brussel (Belgia) 5. juulil 2016 – Openbaar Ministerie versus Dawid Piotrowski

12.9.2016   
            
            
               ET
            
            
               Euroopa Liidu Teataja
            
            
               C 335/40
            
         Eelotsusetaotlus, mille on esitanud Hof van beroep te Brussel (Belgia) 5. juulil 2016 – Openbaar Ministerie versus Dawid Piotrowski
   (Kohtuasi C-367/16)
   (2016/C 335/54)
   Kohtumenetluse keel: hollandi
   
      Eelotsusetaotluse esitanud kohus
   
   Hof van beroep te Brussel
   
      Põhikohtuasja pooled
   
   
      Apellatsioonkaebuse esitaja: Openbaar Ministerie
   
      Vastustaja: Dawid Piotrowski
   
      Eelotsuse küsimused
   
   
               1.
            
            
               Kas Euroopa vahistamismäärust käsitleva raamotsuse (1) artikli 3 punkti 3 tuleb tõlgendada nii, et isikute loovutamine on lubatav ainult siis, kui need isikud on vahistamismäärust täitva liikmesriigi õiguse kohaselt täisealised, või lubab viidatud artikkel vahistamismäärust täitval liikmesriigil loovutada ka alaealisi, keda saab siseriiklike õigusnormide alusel teatavast vanusest alates (ja teatavate tingimuste täidetuse korral) kriminaalvastutusele võtta?
            
         
               2.
            
            
               Kas juhul, kui alaealiste loovutamine ei ole raamotsuse artikli 3 punkti 3 kohaselt keelatud, tuleb seda sätet tõlgendada nii, et
               
                           a)
                        
                        
                           (teoreetilise) võimaluse olemasolu mõista siseriikliku õiguse alusel alaealistele teatavast vanusest alates kriminaalkaristusi on piisav kriteerium loovutamise lubamiseks (teisisõnu viies läbi abstraktse hindamise, mille aluseks on vanus, millest alates saab isikut kriminaalvastutusele võtta, arvestamata võimalikke täiendavaid tingimusi), või et
                        
                     
                           b)
                        
                        
                           raamotsuse artikli 1 lõikes 2 sätestatud vastastikuse tunnustamise põhimõte ega raamotsuse artikli 3 punkti 3 sõnastus ei takista vahistamismäärust täitval liikmesriigil läbi viia konkreetse üksikjuhu hindamist, mille raames võib nõuda, et loovutatava isiku suhtes kehtivad kriminaalvastutusele võtmiseks samad tingimused, mis kehtivad vahistamismäärust täitva liikmesriigi enda kodanike suhtes tulenevalt nende vanusest tegude toimepaneku ajal, neile süüks pandavate kuritegude liigist ja võimalik et koguni vahistamismääruse teinud liikmesriigis varem määratud karistustest, mis on kaasa toonud kasvatusmeetme, olgugi et sellised tingimused vahistamismääruse teinud liikmesriigis ei kehti?
                        
                     
         
               3.
            
            
               Kas juhul, kui vahistamismäärust täitval liikmesriigil on lubatud viia läbi konkreetne hindamine, ei või karistamata jäämise vältimiseks vahet teha kohtu alla andmise eesmärgil toimuval loovutamisel ja karistuse täitmisele pööramise eesmärgil toimuval loovutamisel?
            
         
      (1)  Nõukogu 13. juuni 2002. aasta raamotsus 2002/584/JSK Euroopa vahistamismääruse ja liikmesriikidevahelise üleandmiskorra kohta (EÜT L 190, lk 1; ELT eriväljaanne 19/06, lk 34).